ddrg/super_eurlex huggingface dataset:
A Bizottság határozata

(1992. július 27.)

a vízügyi ágazatra vonatkozó irányelvekkel kapcsolatos kérdőívekről

92/446/EGK

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a környezetre vonatkozó egyes irányelvek végrehajtásáról szóló jelentések egységesítéséről és ésszerűsítéséről szóló, 1991. december 23-i 91/692/EGK irányelv [1] által módosított, a Közösség vízi környezetébe bocsátott egyes veszélyes anyagok által okozott szennyezésről szóló, 1976. május 4-i 76/464/EGK tanácsi irányelvre [2] és különösen annak 13. cikkének (1) bekezdésére, valamint a 91/692/EGK irányelv I. mellékletében említett egyéb irányelvek vonatkozó rendelkezéseire,

tekintettel a legutóbb a 91/692/EGK irányelvvel módosított, a tagállamokban ivóvízkivételre szánt felszíni víz minőségi követelményeiről szóló, 1975. június 16-i 75/440/EGK tanácsi irányelvre [3] és különösen annak 9a. cikkére,

tekintettel a legutóbb a 91/692/EGK irányelvvel módosított, az emberi fogyasztásra szánt víz minőségéről szóló, 1980. július 15-i 80/778/EGK irányelvre [4] és különösen annak 17a. cikkére,

tekintettel a legutóbb a 91/692/EGK irányelvvel módosított, a fürdővizek minőségéről szóló, 1975. december 8-i 76/160/EGK tanácsi irányelvre [5] és különösen annak 13. cikkére,

mivel a tagállamoknak jelentést kell készíteniük bizonyos közösségi irányelvek végrehajtásáról a Bizottság által kidolgozott kérdőívek vagy minták alapján; mivel a 91/692/EGK irányelv 6. cikke értelmében ezeket a kérdőíveket, illetve a mintákat a Bizottságnak kell kidolgoznia, amelyhez segítséget kap a tagállamok képviselőiből álló bizottságtól, amelynek az elnöke a Bizottság képviselője.

mivel az e határozatban foglalt intézkedések egy része összhangban van a fent említett bizottság által kifejezett véleménnyel, más részével kapcsolatban a bizottság nem nyilvánított véleményt a bizottság elnöke által előírt határidőn belül,

ELFOGADTA EZT A HATÁROZATOT:

1. cikk

A mellékletben közölt kérdőívek ezennel elfogadásra kerültek.

2. cikk

Ennek a határozatnak a tagállamok a címzettjei.

Kelt Brüsszelben, 1992. július 27-én.

a Bizottság részéről

Karel Van Miert

a Bizottság tagja

[1] HL L 129., 1976.5.18., 23. o.

[2] HL L 377., 1991.12.31., 48. o

[3] HL L 194., 1975.7.25., 26. o.

[4] HL L 229., 1980.8.30., 11. o.

[5] HL L 31., 1976.2.5, 1. o.

--------------------------------------------------

MELLÉKLET

Lásd:

A Bizottság 95/337/EK határozatát, HL L 200., 1995.8.24., 1. o.

--------------------------------------------------
A Tanács határozata

(1992. október 26.)

az Európai Gazdasági Közösség és az Albán Köztársaság közötti, a kereskedelemről, valamint a kereskedelmi és gazdasági együttműködésről szóló megállapodás megkötéséről

(92/535/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. és 235. cikkére,

tekintettel a Bizottság javaslatára,

tekintettel az Európai Parlament véleményére [1],

mivel a Közösség külkapcsolatok területén kitűzött céljainak elérése érdekében szükség van az Európai Gazdasági Közösség és az Albán Köztársaság közötti, a kereskedelemről, valamint a kereskedelmi és gazdasági együttműködésről szóló megállapodás megkötésére,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és az Albán Köztársaság közötti, a kereskedelemről, valamint a kereskedelmi és gazdasági együttműködésről szóló megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 21. cikkében előírt értesítést a Tanács elnöke küldi meg. [2]

3. cikk

A tagállamok képviselőinek támogatásával a Közösséget a Bizottság képviseli a megállapodás 18. cikkével létrehozott vegyes bizottságban.

Kelt Luxembourgban, 1992. október 26-án.

a Tanács részéről

az elnök

J. Gummer

[1] HL C 284., 1992.11.2.

[2] HL L 343., 1992.11.25., 10. o.

--------------------------------------------------
A Tanács határozata

(1992. október 19.)

az Európai Gazdasági Közösség és a Paraguayi Köztársaság között létrejött, az együttműködésről szóló keretmegállapodás megkötéséről

(92/509/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 113. és 235. cikkére,

tekintettel a Bizottság javaslatára [1],

tekintettel az Európai Parlament véleményére [2],

mivel a külgazdasági kapcsolatokra vonatkozó céljainak elérése érdekében a Közösségnek jóvá kell hagynia a Paraguayi Köztársasággal kötendő, a kereskedelmi és gazdasági együttműködésről szóló keretmegállapodást,

A KÖVETKEZŐKÉPEN HATÁROZOTT:

1. cikk

Az Európai Gazdasági Közösség és a Praguayi Köztársaság között létrejött, a kereskedelmi és gazdasági együttműködésről szóló keretmegállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 25. cikkében előírt értesítést a Tanács elnöke küldi meg [3].

3. cikk

A tagállamok képviselőinek támogatásával a Közösséget a Bizottság képviseli a megállapodás 21. cikke által létrehozott vegyes bizottságban.

4. cikk

Ez a határozat az Európai Közösség Hivatalos Lapjában való kihirdetését követő napon lép hatályba.

Kelt Luxembourgban, 1992. október 19-én.

a Tanács részéről

az elnök

D. Curry

[1] HL C 309., 1991.11.29., 6. o.

[2] HL C 150., 1992.6.15., 363. o.

[3] HL L 313., 1992.10.30., 82. o.

--------------------------------------------------
A Tanács határozata

(1992. október 5.)

a jutáról és jutatermékekről szóló, 1989. évi nemzetközi megállapodás megkötéséről

(92/489/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. és 116. cikkére,

tekintettel a Bizottság javaslatára,

mivel a 91/51/EGK határozat [1] értelmében a Közösség és tagállamai a jutáról és jutatermékekről szóló, 1989. évi nemzetközi megállapodást aláírták, és Portugália kivételével bejelentették annak ideiglenes alkalmazását a jóváhagyáshoz szükséges belső eljárások lezárásáig;

mivel a kormányoknak és a nettó behozatal százalékának a megállapodás végleges hatálybalépéséhez a 40. cikk (1) bekezdése alapján szükséges száma mostanra meghaladta az előírt számot;

mivel minden tagállam jelezte szándékát a megállapodás jóváhagyására;

mivel a megállapodást most jóvá kell hagyni, és a Közösségnek és tagállamainak együttesen tájékoztatniuk kell az Egyesült Nemzetek főtitkárát a megállapodásra vonatkozó jóváhagyásukról,

A KÖVETKEZŐKÉPPEN HATÁROZOTT:

1. cikk

A jutáról és jutatermékekről szóló, 1989. évi nemzetközi megállapodást a Közösség nevében a Tanács jóváhagyja.

A Közösség és tagállamai a szükséges belső eljárások lezárulásakor együttesen tájékoztatják az Egyesült Nemzetek főtitkárát arról, hogy a 37. cikkel összhangban mint importálók jóváhagyták a jutáról és jutatermékekről szóló, 1989. évi nemzetközi megállapodást.

A megállapodás szövegét csatolták a 91/51/EGK határozathoz.

2. cikk

A Tanács elnöke felhatalmazást kap, hogy kijelölje a jóváhagyó okirat letétbe helyezésére a Közösség részéről feljogosított személyt.

Kelt Luxembourgban, 1992. október 5-én.

a Tanács részéről

az elnök

T. Garel-Jones

[1] HL L 29., 1991.2.4., 1. o.

--------------------------------------------------
A Bizottság határozata

(1992. november 4.)

a 91/496/EGK tanácsi irányelv 7. cikkének (1) bekezdésében említett bizonyítvány mintájának megállapításáról

(92/527/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 92/438/EGK határozattal [1] módosított, a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, 90/425/EGK és 90/675/EGK irányelvek módosításáról szóló, 1991. július 15-i 91/496/EGK tanácsi irányelvre [2] és különösen annak 7. cikkének (1) bekezdésére,

mivel az állat-egészségügyi határállomáson szolgálatot teljesítő hatósági állatorvos az állat-egészségügyi vizsgálatok elvégzését követően köteles bizonyítványt kiállítani, amely tanúsítja, hogy e vizsgálatokat megelégedésére elvégezték;

mivel a bizonyítványnak meg kell határoznia a vett minták jellegét és bármely elvégzett laboratóriumi vizsgálat eredményét is, illetve azt, hogy a vizsgálatok eredményei mikorra várhatóak;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 91/496/EGK irányelv 7. cikke (1) bekezdésének második francia bekezdésében előírt bizonyítványt a mellékletben szereplő mintának megfelelően kell kiállítani. A bizonyítvány csak egyetlen lapból állhat.

2. cikk

Ennek a határozatnak a tagállamok a címzettjei.

Kelt Brüsszelben, 1992. november 4-én.

a Bizottság részéről

Ray Mac Sharry

a Bizottság tagja

[1] HL L 243., 1992.8.25., 27. o.

[2] HL L 268., 1991.9.24., 56. o.

--------------------------------------------------

MELLÉKLET

+++++ TIFF +++++

+++++ TIFF +++++

--------------------------------------------------
A BIZOTTSÁG 92/508/EGK HATÁROZATA

(1992. október 20.)

az összetett takarmányban nem használható összetevők listájának létrehozásáról szóló 91/516/EGK határozat módosításáról

Az Európai Közösségek Bizottsága,

tekintettel az Európai Gazdasági Közösséget létrehozó szerződésre,

tekintettel a legutóbb a 91/681/EGK1 irányelvvel módosított, az összetett takarmány forgalmazásáról szóló, 1979. április 2-i 79/373/EGK2 irányelvre és különösen annak 10. cikke c) pontjára,

mivel a 91/516/EGK bizottsági határozat létrehozta azon összetevők listáját, amelyek felhasználása az összetett takarmányokban tilos3;

mivel szükség van bizonyos termékek még pontosabb meghatározására;

mivel tanácsos a lista kiegészítése annak érdekében, hogy megtiltsa a szilárd települési hulladék, az étkezőhelyek kezeletlen hulladékának, a csomagolás és a csomagolóanyag részeinek felhasználását az agrár- és élelmiszeriparból származó összetett takarmányokban használt termékekben;

mivel e határozat alkalmazásában a "hulladék" kifejezésnek a legutóbb a 91/692/EGK4 irányelvvel módosított, a hulladékokról szóló, 1975. július 15-i 75/442/EGK5 tanácsi irányelvben meghatározott jelentéssel kell bírnia;

mivel az e határozatban előírt intézkedések összhangban vannak a Takarmányok Állandó Bizottságának véleményével;

ELFOGADTA EZT A HATÁROZATOT:

1. cikk

A 91/516/EGK határozat melléklete e határozat mellékletének megfelelően módosul.

2. cikk

Ezt a határozatot 1993. október 1-jétől kell alkalmazni.

3. cikk

Ennek a határozatnak a tagállamok a címzettjei.

Kelt Brüsszelben, 1992. október 20-án.

a Bizottság részéről

Ray MAC SHARRY

a Bizottság tagja

MELLÉKLET

1. A 2. pont helyébe a következő szöveg lép:

"2. Kezelt bőr, beleértve a kikészített bőrt és hulladékát."

2. A következő pontokkal egészül ki:

"6. Szilárd települési hulladék, úgymint a háztartási hulladék.

7. Az étkezőhelyek kezeletlen hulladéka, kivéve az emberi fogyasztásra frissességi okok miatt alkalmatlannak bizonyult növényi eredetű élelmiszereket.

8. Az agrár- és élelmiszeriparból származó termékek felhasználásából eredő csomagolás és csomagolóanyag-részek."

1 HL L 376., 1991.12.31., 20. o.

2 HL L 86., 1979.4.6., 30. o.

3 HL L 281., 1991.10.9., 23. o.

4 HL L 377., 1991.12.31, 48. o.

5 HL L 194., 1975.7.25., 47. o.
A Tanács határozata

(1992. december 14.)

az Európai Gazdasági Közösség és Makaó közötti kereskedelmi és együttműködési megállapodás megkötéséről

(92/605/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre, és különösen annak 113. és 235. cikkére,

tekintettel a Bizottság javaslatára,

tekintettel az Európai Parlament véleményére [1],

mivel az Európai Gazdasági Közösség és Makaó között létrejött kereskedelmi és együttműködési megállapodást jóvá kell hagyni,

A KÖVETKEZŐKÉPPEN HATÁROZOTT:

1. cikk

Az Európai Gazdasági Közösség és Makaó között létrejött kereskedelmi és együttműködési megállapodást a Közösség nevében a Tanács jóváhagyja.

A megállapodás szövegét csatolták e határozathoz.

2. cikk

A megállapodás 19. cikkében előírt értesítést a Tanács elnöke küldi meg [2].

3. cikk

A tagállamok képviselőinek támogatásával a Közösséget a Bizottság képviseli a megállapodás 16. cikke által létrehozott vegyes bizottságban.

4. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Luxembourgban, 1992. december 14-én.

a Tanács részéről

az elnök

N. Lamont

[1] HL C 337., 1992.12.21.

[2] HL L 404., 1992.12.31., 32. o.

--------------------------------------------------
A Bizottság határozata

(1992. június 24.)

a hasított kifejlett marhák osztályozási rendszerének alkalmazásával kapcsolatos közösségi ellenőrzőbizottságról szóló 83/471/EGK határozat módosításáról

(92/429/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az 1026/91/EGK rendelettel [1] módosított, a hasított kifejlett marhák közösségi osztályozási rendszerének meghatározásáról szóló, 1981. április 28-i 1208/81/EGK tanácsi rendeletre [2] és különösen annak 5. cikke negyedik bekezdésére,

mivel az ellenőrzőbizottság összetételének lehetővé kell tennie, hogy két éven belül minden egyes tagállam képviseltesse magát a tagállamokban végrehajtott valamennyi látogatáson; mivel ezért növelni kell a bizottsági tagok számát; mivel a legutóbb a 86/131/EGK határozattal [3] módosított, a hasított kifejlett marhák osztályozási rendszerének alkalmazásával kapcsolatos közösségi ellenőrzőbizottságról szóló, 1983. szeptember 7-i 83/471/EGK bizottsági határozatot [4] ennek megfelelően módosítani kell;

mivel az e határozatban előírt intézkedések összhangban vannak a Marha- és Borjúhúspiaci Irányítóbizottság véleményével,

ELFOGADTA EZT A HATÁROZATOT:

1. cikk

A 83/471/EGK határozat 2. cikkének (2) bekezdése helyébe a következő szöveg lép:

"(2) Az egyes tagállamokban folytatott helyszíni vizsgálatokat a bizottság legfeljebb tíz főből álló és az alábbi szabályok szerint összeállított küldöttsége végzi el:

- három szakértő a Bizottság részéről, akiknek egyike a bizottság elnökeként jár el,

- egy szakértő az érintett tagállam részéről,

- egy szakértő azon tagállam részéről, ahol a bizottság az utolsó helyszíni vizsgálatot végezte,

- egy szakértő egy olyan tagállam részéről, amelynek területén a bizottság helyszíni vizsgálatot végez a közeljövőben,

- négy szakértő egyéb tagállamok részéről."

2. cikk

Ennek a határozatnak a tagállamok a címzettjei.

Kelt Brüsszelben, 1992. június 24-én.

a Bizottság részéről

Ray Mac Sharry

a Bizottság tagja

[1] HL L 106., 1991.4.26., 2. o.

[2] HL L 123., 1981.5.7., 3. o.

[3] HL L 101., 1986.4.17., 40. o.

[4] HL L 259., 1983.9.20., 30. o.

--------------------------------------------------
A Bizottság határozata

(1992. február 13.)

a 90/426/EGK tanácsi irányelv B. és C. mellékletének módosításáról

(92/130/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a lófélék mozgására és harmadik országból történő behozatalára irányadó állat-egészségügyi feltételekről szóló, 1990. június 26-i 90/426/EGK tanácsi irányelvre [1] és különösen annak 23. cikkére,

mivel a szerzett tapasztalatok fényében a 90/426/EGK irányelv mellékletében meghatározott bizonyítványokban néhány szövegrészt módosítani kell oly módon, hogy bizonyos betegségekre vonatkozó garanciákat tartalmazhassanak;

mivel a zavar elkerülése végett szükséges az említett irányelv B. és C. mellékletét átfogalmazni;

mivel az ezen irányelvben meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

1992. március 1-jétől a 90/426/EGK irányelv B. és C. mellékletének helyébe e határozat melléklete lép.

2. cikk

Ennek a határozatnak a tagállamok a címzettjei.

Kelt Brüsszelben, 1992. február 13-án.

a Bizottság részéről

Ray Mac Sharry

a Bizottság tagja

[1] HL L 224., 1990.8.18., 42. o.

--------------------------------------------------

MELLÉKLET

"

B. MELLÉKLET

+++++ TIFF +++++

C. MELLÉKLET

+++++ TIFF +++++

+++++ TIFF +++++

"

--------------------------------------------------
A Tanács határozata

(1992. december 14.)

a tenyésztés céljából tartott állatok védelméről szóló európai egyezményhez csatolt módosító jegyzőkönyv elfogadásáról

(92/583/EGK)

AZ EURÓPAI KÖZÖSSÉGEK TANÁCSA,

tekintettel az Európai Gazdasági Közösséget létrehozó szerződésre és különösen annak 43. cikkére,

tekintettel a Bizottság javaslatára,

tekintettel az Európai Parlament véleményére [1],

tekintettel a Gazdasági és Szociális Bizottság véleményére [2],

mivel a 78/923/EGK határozattal [3] a Közösség jóváhagyta a tenyésztés céljából tartott állatok védelméről szóló európai egyezményt (a továbbiakban egyezményt); mivel a Közösség letétbe helyezte jóváhagyó okiratát;

mivel az Európa Tanács Miniszteri Bizottsága az állattenyésztés műszaki és tudományos fejleményeinek figyelembe vétele céljából 1991. november 15-én elfogadta az egyezmény módosító jegyzőkönyvét;

mivel a tenyésztés céljából tartott állatok védelméről szóló nemzeti törvények egyenetlenségei egyenlőtlen versenyfeltételekhez vezethetnek, és következésképpen közvetett hatást gyakorolhatnak a közös piac megfelelő működésére;

mivel az egyezmény a közös mezőgazdasági politika hatálya alá tartozó kérdésekkel foglalkozik;

mivel a Közösség részvétele így hozzájárul ezen célkitűzések megvalósításához,

mivel a módosító jegyzőkönyvet ezért el kell fogadni,

A KÖVETKEZŐKÉPPEN HATÁROZOTT:

1. cikk

A tenyésztés céljából tartott állatok védelméről szóló európai egyezmény módosító jegyzőkönyvét a Tanács ezennel a Közösség nevében jóváhagyja.

A jegyzőkönyv szövegét csatolták e határozathoz.

2. cikk

A módosító jegyzőkönyv 6. cikkének (4) bekezdésével összhangban jóváhagyó okiratot a Tanács elnöke helyezi letétbe.

Kelt Brüsszelben, 2002. július 10-én.

a Bizottság részéről

David Byrne

a Bizottság tagja

[1] HL C 337., 1992.12.21.

[2] HL C 332., 1992.12.16., 24. o.

[3] HL L 323., 1978.11.17., 12. o.

--------------------------------------------------

PROTOCOL OF AMENDMENT TO THE EUROPEAN CONVENTION FOR THE PROTECTION OF ANIMALS KEPT FOR FARMING PURPOSES

PROTOCOLE D'AMENDEMENT A LA CONVENTION EUROPEENNE SUR LA PROTECTION DES ANIMAUX DANS LES ELEVAGES

+++++ TIFF +++++

+++++ TIFF +++++

+++++ TIFF +++++

--------------------------------------------------
A Bizottság határozata

(1992. március 26.)

a lóféléknek a 90/428/EGK tanácsi irányelv 4. cikke (2) bekezdésében említett versenyeire vonatkozó adatgyűjtésről

(92/216/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a versenyeztetésre szánt lovak kereskedelméről, valamint a versenyen való részvétel feltételeinek megállapításáról szóló, 1990. június 26-i 90/428/EGK tanácsi irányelvre [1] és különösen annak 4. cikke (3) bekezdésére,

mivel valamennyi tagállam felelős azért, hogy tájékoztassa a Bizottságot a 90/428/EGK irányelv 4. cikke (2) bekezdésének első francia bekezdése alapján biztosított lehetőségek kihasználásáról, valamint hogy tájékoztassa a Bizottságot és a többi tagállamot az említett 4. cikk (2) bekezdésének második francia bekezdésében előírt pénzeszközök elosztásának feltételeiről;

mivel a 90/428/EGK irányelv 4. cikkének alkalmazására vonatkozó szabályok szerint először minden egyes tagállamnak ki kell jelölnie a szükséges adatok összegyűjtéséért felelős koordináló hatóságot;

mivel az e határozatban meghatározott intézkedések összhangban vannak az Állattenyésztés-technikai Állandó Bizottság véleményével,

ELFOGADTA EZT A HATÁROZATOT:

1. cikk

(1) Minden tagállam kijelöl egy olyan koordináló hatóságot, amely az alábbiakra vonatkozó adatok összegyűjtéséért felelős:

- a tagállam területén rendezett, a 90/428/EGK irányelv 4. cikke (2) bekezdésének első francia bekezdésében említett versenyek,

- az említett 4. cikk (2) bekezdése második francia bekezdésének harmadik alpontjában előírt pénzeszközök elosztásának feltételei.

(2) Valamennyi tagállam közli a Bizottsággal az (1) bekezdéssel összhangban kijelölt koordináló hatóság nevét és címét. E bejelentések alapján a Bizottság összeállítja a koordináló hatóságok jegyzékét. A jegyzéket az Európai Közösségek Hivatalos Lapjának C sorozatában teszi közzé.

2. cikk

Ennek a határozatnak a tagállamok a címzettjei.

Kelt Brüsszelben, 1992. március 26-án.

a Bizottság részéről

Ray Mac Sharry

a Bizottság tagja

[1] HL L 224., 1990.8.18., 60. o.

--------------------------------------------------
A Bizottság határozata

(1992. július 2.)

az Animo központjának kijelöléséről

(92/373/EGK)

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 91/628/EGK irányelvvel [1] módosított, az egyes élő állatok és állati termékek Közösségen belüli kereskedelmében a belső piac megvalósításának céljával alkalmazandó állat-egészségügyi és tenyésztés-technikai ellenőrzésekről szóló, 1990. június 26-i 90/425/EGK tanácsi irányelvre [2] és különösen annak 20. cikkének(3) bekezdésére,

mivel 1991. július 19-én a Bizottság elfogadta az állat-egészségügyi hatóságokat összekötő számítógépes hálózatról (Animo) szóló 91/398/EGK határozatot [3];

mivel az Animo számítógépes hálózat működésének biztosítása érdekében rendelkezést kell hozni egy számítógépközpont kijelöléséről; mivel e célból a Bizottság 1991. december 3-án elfogadta az Animo számítógépes hálózat közös központjának kijelöléséről szóló 91/638/EGK határozatot [4];

mivel az Eurokom társaság központja megfelel a 91/638/EGK határozat mellékletében meghatározott valamennyi műszaki előírásnak, és minden szükséges garanciát biztosít az Animo hálózat megfelelő működésére 1992. július 1-jére;

mivel szükség esetén az e központ, a Bizottság és a tagállamok közötti együttműködés feltételeit később hajtják végre a 90/425/EGK irányelv 20. cikkének (3) bekezdésében megállapított eljárással összhangban;

mivel, figyelembe véve a kijelölt társaság által nyújtott tájékoztatást, különösen pénzügyi és műszaki vonatkozásokkal kapcsolatban, e határozatot a lehető leggyorsabban felülvizsgálják, ha a gyakorlati részletek megállapításakor e tekintetben problémák merülnek fel;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az Animo számítógépes hálózat közös központjául az Eurokom társaság (Avenue de la Joyeuse Entrée 1, B-1050 Brüsszel) központját jelölték ki.

2. cikk

Ennek a határozatnak a tagállamok a címzettjei.

Kelt Brüsszelben, 1992. július 2-án.

a Bizottság részéről

Ray Mac Sharry

a Bizottság tagja

[1] HL L 340., 1991.12.11., 17. o.

[2] HL L 224., 1990.8.18., 29. o.

[3] HL L 221., 1991.8.9., 30. o.

[4] HL L 343., 1991.12.31., 48. o.

--------------------------------------------------